Small Blues Trap + No Fake Bone – Live @ Six Dogs
2019-06-09 00:00 - 23:59 (Europe/Athens) | six d.o.g.s
Small Blues Trap + No Fake Bone – Live @ Six Dogs
Κυριακή 9 Ιουνίου στις 21:00 Είσοδος 5 ευρώ
six d.o.g.s Αβραμιώτου 6-8 Μοναστηράκι Αθήνα T: +30 210 3210510 W: http://sixdogs.gr Μετά από 15 χρόνια παρουσίας στις μουσικές σκηνές της Ελλάδας, οι Small Blues Trap παρουσιάζουν στα live τους ένα πρόγραμμα το οποίο περιλαμβάνει δικά τους τραγούδια από τα albums τους «Our Trap» (2005), «Crossroad Ritual» (2006), «Red Snakes & Cave Bats» (2010), «The Longest Road I Know» (2013) και «Time Tricks»(2015), καθώς και τις ιδιαίτερες διασκευές τους σε τραγούδια των Muddy Waters, Albert King, Howlin’ Wolf, Memphis Minnie, Buddy Guy,John Mayall, Eddie Taylor, Chuck Willis, J.J.Cale, Jimi Hendrix, The Doors, Nick Gravenites, Tom Waits κ.α., τα οποία στοιχειώνουν πάντα το συναυλιακό σταυροδρόμι τους. Αναμιγνύοντας το πάθος τους για τα blues - που είναι και το πρωτογενές υλικό των συνθέσεών τους - με στοιχεία από άλλα μουσικά ιδιώματα, οι Small Blues Trap έχουν καταφέρει να δημιουργήσουν έναν εξαιρετικά προσωπικό ήχο που είναι αναγνωρίσιμος και μοναδικός. Παύλος Καραπιπέρης: φωνή, φυσαρμόνικα
Παναγιώτης Δάρας: κιθάρα
Λευτέρης Μπέσιος:μπάσο
Νίκος Κωνσταντίνου: drums
www.smallbluestrap.gr
Οι No Fake Bone δημιουργήθηκαν την άνοιξη του 2014 στην Αθήνα από τον Σταμάτη Δεληγιάννη (κιθάρα) και τη Γιούλα Σταθοπούλου (φωνή, σαξόφωνο). Ξεκινώντας να παίζουν blues και soul covers, προχώρησαν στη δημιουργία πρωτότυπου υλικού σε hard funk ‘n’ roll φόρμα. Μετά από τρία χρόνια δημιουργίας και αναζήτησης, τον Νοέμβριο του 2017 κυκλοφόρησαν τον πρώτο ανεξάρτητο δίσκο τους “Against All Odds”. Η μπάντα ολοκληρώθηκε με τον Φώτη Φιλιππάτο(τύμπανα) και τον Δημήτρη Κυριαζή (μπάσο) και ξεκίνησε τα live για την κυκλοφορία του δίσκου, λαμβάνοντας πολλές θετικές κριτικές. Οι συνθέσεις τους πηγάζουν από την πρώτη τους αγάπη, τα blues, συνυφαίνοντας μαζί ξεκάθαρες hard rock και funk επιρροές. Οι στίχοι τους, εσωτερικοί και περιγραφικοί, αντλούν από την πόλη που τους περικλείει, τους σκοτεινούς έρωτες και τις ξεδιάντροπες συμφορές της. Τον Σεπτέμβριο του 2018 κυκλοφόρησαν το κόμικ επιστημονικής φαντασίας “The Silver Monkey”, μια αυτοέκδοση σε σχέδιο του Σταμάτη και κείμενα της Γιούλας. Η κοφτερή αφήγηση μιας εξωγήινης εισβολής, ένα τέρας που θυσιάζεται στον βωμό του έρωτα και της επιβίωσης. Το κόμικ θα συμπεριληφθεί στο επόμενο μουσικό project της μπάντας, το θεματικό EP “The Silver Monkey”, που βρίσκεται στα σκαριά και αναμένεται τους επόμενους μήνες. https://www.facebook.com/events/871585323191101/

For more information visit https://blues.gr/events/small-blues-trap-no-fake-bone-live-six-dogs
